钦定古今图书集成/理学汇编/经籍典/第038卷 > 《静江归舟中读书》张栻
## 钦定古今图书集成/理学汇编/经籍典/第038卷 > 《静江归舟中读书》张栻

“南风驾小雨，群山静如沭。吾归及新凉，所历慰心目。”
轧轧柔橹鸣，卧见山起伏。推枕意悠然，还取我书读。
平生领解处，于焉更三复。老矣百念疏，但欲斯境熟。
向来五岭游，目力半吏牍。小心了官事，终觉愧惸独。
世路自险夷，人情费追逐。翩翩孤飞翼，息荫望林麓。